Ugljevik

Ugljevik je naseljeno mjesto i središte istoimene općine u sjeveroistočnom dijelu Bosne i Hercegovine. Općina Ugljevik je smještena na istočnom majevičkom pobrđu prema Semberiji. Ugljevik je dobio ime po uglju koji se počeo kopati u obroncima Majevice. Općina Ugljevik se na istoku i sjeveru graniči sa općinom Bijeljina, sa Loparama na zapadu, Teočakom na jugu, te Zvornikom na jugoistoku. Historija Centar ove općine bio je u selu Zabrđu, a 1941. godine prebačen je u rudarsko naselje Ugljevik. 1980. godine počinje gradnja sadašnjeg Ugljevika u dolini riječice Janje, između Zabrđa, sela Ugljevika i Bogutova Sela, zbog potreba širenja površinskog kopa rudnika i izgradnje termoelektrane Ugljevik. Tada je počelo kompletno preseljenje Starog Ugljevika na današnju lokaciju. Područje Ugljevika historijski je vezano za istočne padine Majevice i prijelaz prema Semberiji, a njegov moderni identitet snažno je oblikovan eksploatacijom uglja i premještanjem starog naselja na lokaciju današnjeg urbanog središta. Najstariji tragovi Područje današnjeg Ugljevika bilo je naseljeno još u ranijim historijskim razdobljima. Na prostoru općine evidentirani su stećci, ostaci rimskih utvrđenja u selima Tutnjevac i Mezgraja, kao i arheološki nalazi iz starijih epoha, među njima i starogrčki novčić pronađen na lokalitetu Baljak u Bogutovom Selu. Ovi nalazi svjedoče o dugom kontinuitetu naseljenosti i strateškom značaju prostora na prijelazu između majevičkog pobrđa i ravničarskog dijela sjeveroistočne Bosne i Hercegovine. Razvoj naselja i rudarstva Ime Ugljevik povezuje se s pojavama površinskog uglja, a organizirana eksploatacija počela je 1899. godine u vrijeme austrougarske uprave. Upravo je razvoj rudnika dao presudan pečat ekonomskom i urbanom razvoju mjesta, zbog čega je Ugljevik tokom 20. stoljeća prerastao iz lokalnog naselja u prepoznatljivo rudarsko središte sjeveroistočne Bosne. Administrativno središte prvobitno se nalazilo u susjednom Zabrđu, a 1941. godine premješteno je u Stari Ugljevik, rudarsko naselje koje je postalo novo općinsko središte. Zbog širenja površinske eksploatacije uglja i razvoja energetskog kompleksa, od 1980. godine centar općine prenesen je u novoizgrađeno naselje uz rijeku Janja, između Bogutovog Sela, Starog Ugljevika i Zabrđa; tako je formiran današnji urbani Ugljevik. Savremeni razvoj mjesta bio je usko povezan s radom Rudnika i termoelektrane Ugljevik, koji su postali najvažniji privredni subjekt općine i jedan od ključnih energetskih objekata u Bosni i Hercegovini. Rat u Bosni i Hercegovini Tokom rata u Bosni i Hercegovini 1992–1995. područje Ugljevika, kao i veći dio sjeveroistočne Bosne, bilo je zahvaćeno ratnim sukobom i prisilnim migracijama stanovništva. Posljedice rata odrazile su se i na teritorijalni ustroj predratne općine: nakon Daytonskog mirovnog sporazuma veći dio općine ostao je u sastavu Republike Srpske, dok su naseljena mjesta Bilalići, Jasenje, Sniježnica, Stari Teočak i Teočak-Krstac, kao i dijelovi naselja Gornja Krćina, Jasikovac i Tursunovo Brdo, ušli u sastav Federacije Bosne i Hercegovine, gdje je formirana općina Teočak. Proces povratka raseljenih osoba odvijao se sporo i uz napetosti. OHR je 1999. zabilježio povratak 16 porodica u selo Glinje, u općini Ugljevik, kao važan ali osjetljiv iskorak u povratku manjinskog stanovništva. Savremeno razdoblje Nakon rata Ugljevik je obnovio ulogu lokalnog administrativnog i energetskog centra. Poslijeratni razvoj bio je usmjeren na obnovu infrastrukture, rad termoenergetskog kompleksa, lokalne putne povezanosti i javnih službi. Geografija Općina Ugljevik, nalazi se na istočnim obroncima planine Majevica, jednim dijelom obuhvata plodnu ravnicu Semberiju. Općina se nalazi na obodu nekadašnjeg Panonskog mora, o čemu govore brojni fosilizovani ostaci nekadašnje flore i faune. Geografski položaj Stanovništvo Po popisu stanovništva iz 1991. godine, općina Ugljevik imala je 25.587 stanovnika, raspoređenih u 28 naselja. Poslije potpisivanja Dejtonskog sporazuma, najveći dio općine Ugljevik ušao je u sastav Republike Srpske. U sastav Federacije Bosne i Hercegovine ušla su naseljena mjesta: Sniježnica, Stari Teočak, Teočak-Krstac, te dijelovi naseljenih mjesta: Bilalići, Gornja Krćina, Jasenje, Jasikovac i Tursunovo Brdo. Od ovog područja formirana je općina Teočak. Nacionalni sastav stanovništva – općina Ugljevik 1 Modalitet Muslimani se danas označava kao modalitet Bošnjaci. Nacionalni sastav stanovništva – naseljeno mjesto Ugljevik 1 Modalitet Muslimani se danas označava kao modalitet Bošnjaci. Mjesne zajednice Gradske mjesne zajednice MZ "Novi Ugljevik" - obuhvata naseljeno mjesto Ugljevik Seoske mjesne zajednice MZ Atmačići-Janjari - obuhvata naseljena mjesta: Atmačići i Janjari MZ Bogutovo Selo - obuhvata naseljena mjesta: Bogutovo Selo, Mukat-Stankovići i Sarije MZ Crveno Brdo - obuhvata naseljena mjesta: Donja Krćina, Gornja Krćina, Gornja Trnova i Srednja Trnova MZ Donja Trnova - obuhvata naseljeno mjesto Donja Trnova MZ Glinje - obuhvata naseljeno mjesto Glinje MZ Korenita - obuhvata naseljeno mjesto Korenita MZ Mezgraja - obuhvata naseljeno mjesto Mezgraja MZ Ravno Polje - obuhvata naseljena mjesta: Ravno Polje i Sniježnica MZ Tutnjevac - obuhvata naseljeno mjesto Tutnjevac MZ Ugljevička Obrijež - obuhvata naseljeno mjesto Ugljevička Obrijež MZ Ugljevik (selo) - obuhvata naseljeno mjesto Ugljevik (selo) MZ Zabrđe - obuhvata naseljena mjesta: Maleševci i Zabrđe Sport Na području općine Ugljevik postoje mnogobrojni sportski timovi. Jedan od najpopularnijih je FK Rudar koji je osnovan 1925. godine. Poznate ličnosti Bogić Bogićević Mitar Mirić Gradovi partneri Beočin Reference Vanjski linkovi Zvanični sajt općine Ugljevik Arhivirano 11. 5. 2014. na Wayback Machine